4. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 3102/Ε2972/68 της 23 Ιαν./5 Φεβρ. 1969 (ΦΕΚ Β΄ 84) Περί αυξήσεως των υπό του Ταμείου Επικουρικής Ασφαλίσεως προσωπικού Ελληνικού Ερυθρού Σταυρού παρεχομένων συντάξεων κατά ποσοστόν 10%. Έχοντες υπ’ όψιν: 1)Τας διατάξεις του άρθρ. 36 του Ν.Δ. 1968 «περί Υπουργικού Συμβουλίου και Υπουργείων». 2)Τας διατάξεις της παρ. 4 του άρθρ. 1 του Ν.Δ. 4577/66 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων». 3) Γνώμην του Δ.Σ. του Ταμείου Επικουρικής Ασφαλίσεως Προσωπικού Ελληνικού Ερυθρού Σταυρού, υποβληθείσαν ημίν δια της υπ’ αριθ. 1940/ 30.12.68 αναφοράς του Ταμείου. 4)Την διαπιστωθείσαν ανάγκην βελτιώσεως των συντάξεων του ανωτέρω Ταμείου, ως και την οικονομικήν κατάστασιν αυτού. 5)Την απόφασιν της Νομισματικής Επιτροπής την ληφθείσαν κατά της υπ’ αριθ. 918/3.5.1955 συνεδρίασιν αυτής, κοινοποιηθείσαν δε δια του υπ’ αριθ. 14786/16.5.1955 εγγράφου της, αποφασίζομεν: 1.Από 1ης Μαρτ. 1969 αυξάνονται κατά ποσοστόν 10% αι υπό του Ταμείου Επικουρικής Ασφαλίσεως Προσωπικού Ελληνικού Ερυθρού Σταυρού χορηγούμεναι συντάξεις. 2.Η ανωτέρω αύξησις χορηγείται υπό τους όρους και προϋποθέσεις της από 3.5.1955 αποφάσεως της Νομισματικής Επιτροπής (Συνεδρ. 918/3.5.1955). Σελ. 616(β) Τεύχος Ε103-Σελ. 70 39.Η.ξ.3-4 Ταμείο Επικ.Ασφ.Προσωπικού Ελλην.Ερυθρού Σταυρού(ΤΕΑΠΕΕΣ)

[Source: greek_legal_code_raptarchis | Tokens: 1297]